KS Daily View วันที่ 8 มิ.ย.2565
8 มิถุนายน 2565

KS Daily View 08.06.2022 >> World Bank ลด GDP โลกลง ติดตามประชุม กนง. บ่ายนี้ คาดคงดอกเบี้ย SET วันนี้คาด 1625 -1640 จุด หุ้นแนะนำ SAWAD
ต่างประเทศ : เมื่อคืนธนาคารกลางโลก(Word Bank) ปรับลดคาดการณ์ GDP Growth ของโลกปี 2022 เหลือ 2.9%YoY(จากรอบ ม.ค.คาด 4.1%)ส่วนปี 2023 คาดโต 3% ประเมินจากผลกระทบจากสงคราม รัสเซีย-ยูเครน หนุนราคาน้ำมันและสินค้าทั่วโลกกดดันเศรษฐกิจ หากดูรายประเทศ ปรับลด (-) ลงเกือบทุกประเทศในปี 2022 คือ (จีนปี 2022 ปรับลง 0.8% เหลือโต 4.3%, สหรัฐปรับลง 1.2% เหลือโต 2.5%,ยุโรป ปรับลง 1.7% เหลือโต 2.5% ส่วนประเทศไทย ปรับลง1% เหลือโต 2.9% (ถือว่าอยู่ในระดับคาดการณ์ของสำนักเศรษฐกิจที่คาดอยุ่ในกรอบ 2-3%) ส่วนประเทศที่ปรับเพิ่ม(+) ส่วนใหญ่จะเป็นผู้ผลิตน้ำมัน อาทิ อิหร่าน, ซาอุดิอาระเบีย ฯลฯ และประเทศ ตุรกี อาร์เจนติน่า โดยรวม KS ประเมินเป็น Sentiment ลบต่อสินทรัพย์เสี่ยงและตลาดหุ้นในระยะสั้น โดยเชื่อว่าตลาดหุ้นโลกได้ตอบรับเศรษฐกิจชะลอไประดับนึง
ในส่วนของตลาดหุ้นต่างประเทศเมื่อคืน ตลาดหุ้นสหรัฐ (ดัชนี Dowjones +0.8%DoD, S&P+0.95) หากดูรายกลุ่ม ที่เป็นประเด็นคือ หุ้นกลุ่มค้าปลีกสหรัฐมีแรงกดดัน อาทิ Target(-2.3%DoD), Amazon(-1.4%DoD) ฯลฯ จากความกังวลเรื่อง Margin และ Inventory ที่ปรับขี้นอย่างมีนัยยะ ประเมินแนวโน้มค้าปลีกในไทยอาจจะเผชิญปัญหาคล้ายกัน ส่วนตลาดหุ้นยุโรปปรับลงเล็กน้อย (ดัชนี DAX และ ดัชนี CAC40 -0.7% DoD โดยติดตามวันพรุ่งนี้ 9 มิ.ย.การประชุมธนาคารกลางยุโรป (ECB) คาดอาจมีการส่งสัญญาณการปรับขึ้นดอกเบี้ย รวมถึงการสิ้นสุดมาตรการ QE ภายใน 3Q22 ทั้งนี้ Reuters Poll คาดว่า ECB จะปรับขึ้นดอกเบี้ยนโยบาย (Deposit Facility rate) ครั้งแรก 25bps. ในเดือน ก.ค. และอีก 25bps. ในเดือน ก.ย. จากปัจจุบันที่ Deposit Facility rate ที่ -0.5% ประเมินเป็น Sentiment บวกต่อหุ้นกลุ่มธนาคารยุโรป อีกฝั่ง KS คาดจะหนุนค่าเงินยูโร/ดอลลาร์แนวโน้มแข็งค่าต่อในระยะสั้น ให้สกุลดอลลาร์(ล่าสุดอยู่ที่ 102.5 จุด) อ่อนค่า จะทำให้เงินบาทแกว่งตัวบริเวณ 34 บาท หรืออ่อนค่าในกรอบจำกัด
ในประเทศ : เมื่อวานที่ประชุม ครม.มีมติปรับปรุงมาตรการ “บ้านล้านหลังเฟส 2” ให้ธอส.ช่วยคนไทยมีบ้าน ขยายวงเงินจาก 1.2 ล้านบาท เป็น 1.5 ล้านบาท ดอกเบี้ย 1.99% คงที่ 4 ปี KS ประเมิน หุ้นที่มีได้ประโยชน์จากประเด็นนี้มากสุด ได้แก่ LPN, SENA,PSH, SIRI ส่วนในวันนี้ช่วงบ่าย 2 ตลาดให้น้ำหนัก ประชุม กนง. คาดยังคงดอกเบี้ยนโยบายที่ 0.5% หลังเงินเฟ้อไทย เดือน พ.ค. พุ่งสูงที่ 7.1% YoY KS ประเมินประชุมจะ ไม่ได้ Impact ต่อ SET Index ขึ้นหรือลงอยากมีนัยยะ หรือมองเป็นกลาง (0) แต่รอบนี้ต้องติดตามมติเสียงการโหวตเรื่องดอกเบี้ยในที่ประชุม? คาดอาจจะเห็นการส่งสัญญาณ Hawkish เร่งขึ้นดอกเบี้ยเร็วขึ้น KR คาดโอกาสขึ้นดอกเบี้ยไทยคือ ช่วงงวด 4Q22) ผลต่อหุ้นรายกลุ่ม KS ประเมินจะเห็น Sentiment บวกต่อหุ้นกลุ่มธนาคารขนาดใหญ่ อาทิ BBL , SCB, KBANK ฯลฯ ส่วน Sentiment จะลบต่อ กลุ่มการเงิน
ส่วนประเด็นที่ยังต้องติดตามและเป็นกระแส คือวันพรุ่งนี้ 9 มิ.ย. นี้ สธ. จะถอดพืชกัญชา-กัญชง ให้พ้นจากบัญชีการเป็นยาเสพติดประเภท 5 ซึ่งมีผลให้ทุกส่วนของกัญชา กัญชง ไม่เป็นยาเสพติดประเภท 5 ยกเว้นสารสกัดที่มี THC เกิน 0.2% ทำให้ประชาชนสามารถปลูกได้โดยไม่ต้องขออนุญาต แต่ต้องจดแจ้ง มองธีมดังกล่าวจะเป็นบวกกับธุรกิจต้นน้ำ กลางน้ำ (RBF GUNKUL) และปลายน้ำ (กลุ่มเครื่องดื่ม เครื่องสำอางค์)
กลยุทธ์การลงทุน : KS ประเมินตลอดสัปดาห์นี้ตลาดหุ้นไทยแกว่งตัว Sideway ให้น้ำหนักไปทางตลาดหุ้นแกว่งตัวลงมหลังจากปรับขึ้นติดต่อกันตั้งแต่ช่วงกลาง เดือน พ.ค-สิ้นเดือนราว 70 จุด โดย SET เริ่มย่อลงมาราว 30 จุด จากจุดสูงสุดรอบนี้ โดยแนวต้านสำคัญยังอยู่บริเวณ 1666 จุด และแนวรับรอติดตามวันศุกร์ที่ 10 มิ.ย. คือการประกาศตัวเลขสำคัญ รายงานอัตราเงินเฟ้อ เดือน พ.ค. โดย Bloomberg คาด +0.7%MoM, 8.3%YoY KS ประเมินหาก 1.)อัตราเงินเฟ้อสหรัฐสูงกว่า > 8.3% ประเมินตลาดหุ้นโลกจะปรับฐานแรง ส่วน SET Index มีแนวโน้มปรับฐานต่ำกว่า 1600 จุด (คาดแนวรับสำคัญของ SET Index 1585 จุด) 2.)อัตราเงินเฟ้อสหรัฐใกล้เคียงที่ตลาดคาด ประเมินตลาดหุ้นลงแต่จะไม่ปรับฐานแรงคาดแนวรับอยู่ที่ 1630 และ 1610 จุด โดย Sector ที่แนะนำลงทุนช่วงนี้ 1.) กลุ่มการเงินแนะนำสินเชื่อจำนำทะเบียน อาทิ MTC, SAWAD 2.) กลุ่มโรงไฟฟ้า แนะนำ BGRIM, GPSC 3.) กลุ่มธนาคาร แนะนำ BBl, KTB, KKP ได้ Sentiment บวกจากเงินเฟ้อไทย อยู่ในระดับสูง และดอกเบี้ยโลกเป็นขาขึ้น หนุนคาดโอกาสที่ กนง.จะปรับขึ้นอัตราดอกเบี้ยเร็วขึ้นในช่วง 3Q22-4Q22 4.) กลุ่ม ICT จากมุมมองหุ้น Defensive แนะนำ DTAC
มุมมองตลาดหุ้น SET วันนี้คาด 1625 -1640 จุด หุ้นแนะนำ SAWAD
Top pick : SAWAD(ราคาพื้นฐาน 74.0 บาท) 1.) เรามีมุมมอง Bond yield ผ่านจุด peak ไปแล้ว ทั้งจากความกังวล Recession และเช้านี้ Bond Yields 10ปี สหรัฐปรับลงหลุด 3% ประเมินเป็น Sentiment บวก ต่อFinance ใหญ่ที่ไม่ effect จากผลกระทบ Bond Yield มากเมื่อเทียบกับ Finance เล็ก 2.) เราคาดว่ากำไรได้แตะระดับต่ำสุดแล้วในไตรมาส 1/2565 เราคาดว่ากำไรจะค่อย ๆ ปรับตัวดีขึ้นตั้งแต่ไตรมาส 2/2565 เป็นต้นไป จากรายได้ดอกเบี้ยที่เพิ่มขึ้นจากสินเชื่อเช่าซื้อรถจักรยานยนต์ที่เติบโตอย่างรวดเร็วและการประหยัดต่อขนาดที่ดีขึ้นของการใช้จ่ายด้านการตลาด 3.)ราคาหุ้น SAWAD ปัจจุบันซื้อขายอิงตาม PER ปี 2565 ที่ 12.8 เท่า หรือเท่ากับ 1.5SD ต่ำกว่าค่าเฉลี่ย PER ในอดีต
รายงานตัวเลขเศรษฐกิจ
วันพุธ ติดตาม การประชุมธนาคารกลางของไทยคาดคงดอกเบี้ยนโยบายที่ 0.50% การประชุมธนาคากลางอินเดีย คาดปรับขึ้นอัตราดอกเบี้ยนโยบาย 40bps. เป็น 4.8%
วันพฤหัสฯ ติดตาม ดัชนีความเชื่อมั่นผู้บริโภคของไทยเดือน พ.ค. ตัวเลขส่งออก และนำเข้าของจีนเดือน พ.ค. คาด +2.1% YoY และ +1.8% YoY ตามลำดับ
วันศุกร์ ติดตามตัวเลข CPI ของจีนเดือน พ.ค. คาด +0.5% MoM และ +2.1% YoY ตัวเลข PPI จีนเดือน พ.ค. คาด +7.9% YoY ตัวเลขยอดขายรถยนต์ของจีนเดือน พ.ค. คาด -35% YoY ตัวเลข CPI ของสหรัฐฯเดือน พ.ค. คาด +0.7% MoM และ +8.3% YoY ตัวเลข Core CPI ของสหรัฐฯ เดือน พ.ค. คาด +0.5% MoM และ +5.9% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp